Ekkor csap össze a Fradi és a Győr a BL-ben
A Ferencváros-Győr negyeddöntő első mérkőzését április 2-án rendezik a női kézilabda Bajnokok Ligájában, a visszavágóra pedig egy héttel később, április 9-én kerül sor.
Az európai szövetség (EHF) pénteken hozta nyilvánosságra a meccsek időpontjait, eszerint a fővárosi első találkozó 15 órakor kezdődik, de a helyszíne még nem ismert.

Az FTC korábban Dabason, a mostani idényben pedig a budapesti Syma Csarnokban játszotta BL-mérkőzéseit. A győri visszavágó 17 órakor kezdődik.

A párharcok győztesei jutnak a május 7-8-i budapesti négyes döntőbe.

A negyeddöntő párosításai:

FTC-RAIL CARGO HUNGARIA – GYŐRI AUDI ETO KC
CSM Bucuresti (román)-Rosztov Don (orosz)
Baia Mare (román)-Buducnost Podgorica (montenegrói)
Vardar Szkopje (macedón)-Larvik (norvég)
Sport